**Let Poland be Poland** (Jotta Puola olisi Puola) on Marty Pasettan ohjaama televisio-ohjelma, jonka on tuottanut Yhdysvaltain kansainvälinen viestintävirasto yhteistyössä Yhdysvaltain puolustusministeriön kanssa. Se lähetettiin 31. tammikuuta 1982.

Historia
--------

Ohjelmaa seurasi 185 miljoonaa katsojaa 50 maassa ympäri maailmaa. Voice of America on laatinut ääniversion 39 kielellä. Ohjelmaa lähettivät myös Radio Free Europe, Radio Liberty ja Radio France internationale.

*Let Poland be Poland* on kertomus vuoden 1982 tammikuun 30. päivän tapahtumista, joka julistettiin Kansainväliseksi päiväksi solidaarisuuden osoittamiseksi Puolalle.

Ohjelmaa isännöi Charlton Heston. Ohjelmaan osallistuivat muun muassa Romuald Spasowski, Zdzisław Rurarz, Adam Makowicz, Czesław Miłosz, Mstisław Rostropowicz, Kirk Douglas, Max von Sydow, James Michener, Henry Fonda, Glenda Jackson, Benny Andersson, Agnetha Fältskog, Anni-Frid Lyngstad, Paul McCartney, Björn Ulvaeus, Orson Welles ja Madeleine Albright sekä Frank Sinatra kappaleellaan "Ever Homeward", josta osan hän lauloi puolaksi.

Ohjelman aikana valtionjohtajia ja poliitikoita kutsuttiin antamaan lausuntonsa. Näitä olivat muun muassa Yhdysvaltain presidentti Ronald Reagan, Yhdistyneen kuningaskunnan pääministeri Margaret Thatcher, Portugalin pääministeri Francisco Pinto Balsemão, Saksan liittokansleri Helmut Schmidt, Islannin pääministeri Gunnar Thoroddsen, Belgian pääministeri Wilfried Martens, Japanin pääministeri Zenkō Suzuki, Italian pääministeri Arnaldo Forlani, Norjan pääministeri Kåre Willoch, Kanadan pääministeri Pierre Trudeau, Turkin pääministeri Bülent Ulusu, Luxemburgin pääministeri Pierre Werner, Espanjan pääministeri Adolfo Suárez González, Ranskan presidentti François Mitterrand, edustajainhuoneen puhemies Tip O'Neill, senaatin enemmistöpäällikkö Howard Baker ja senaattori, senaatin ulkosuhteiden komitean jäsen Clement Zablocki. Poliitikot keskittyivät arvostelemaan Puolan ja Neuvostoliiton autoritaarisia viranomaisia ja ilmaisivat tukensa Puolan kansalle.

Ohjelmassa näytettiin myös eri kaupungeissa ympäri maailmaa järjestettyjä puolalaisia tukevia mielenosoituksia: New Yorkista, Lontoosta, Brysselistä, Tokiosta, Lissabonista, Sydneystä, Washingtonista, Torontosta ja Chicagosta.

Ohjelman nimi viittaa Jan Pietrzakin lauluun "Żeby Polska była Polską".

Puolassa TVP Historia lähetti ohjelman ensimmäisen kerran 13. joulukuuta 2011.

Lähteet
-------

* Getler, Michael: *ICA Plans Poland Spectacular.* Washington Post, 1982-01-28
* Buhmiller, Elisabeth: *The Wick Whirlwind; Reagan's ICA Chief Brings Hollywood Hustle to Washington.* Washington Post 1982-05-11
* Kurtz, Howard and Early, Pete: *Hollywood-style Diplomacy; Wick Adds Flair to US Story.* Washington Post, 1983-07-13
* *Better to Let Poland Be?* Time Magazine, 1982-02-08
* Danilov, Aleksander: '*Let Poland Be Poland': Child of Politics Proved Mentall Deficient.* Text of commentary on BBC Summary of World Broadcasts, 1982-02-09

### Viitteet

1. ↑  Ever Homeward: Sinatra Sings in Polish (His Way) *culture.pl*. Viitattu 29. joulukuuta 2021.
2. ↑  Let Poland Be Poland (1982) *.bfi.org.uk*. Viitattu 29. joulukuuta 2021.
3. ↑  U.S. International Communication Agency video: Let Poland Be Poland *digitalcollections.hoover.org*. Viitattu 29. joulukuuta 2021.
4. ↑  DAY OF PROTEST ON THE POLISH CRISIS GETS MODEST RESPONSE WORLDWIDE *nytimes.com*. Viitattu 29. joulukuuta 2021.
5. ↑  „Żeby Polska była Polską" – po raz pierwszy w Polsce - Telewizja Polska SA *tvp.pl*. Viitattu 29. joulukuuta 2021.

Aiheesta muualla
----------------

* Żeby Polska była Polską (1982 TV Movie) – Let Poland Be Poland IMDb-tietokannassa (en).
* Ever Homeward: Sinatra Sings in Polish (His Way) (en).
* Let Poland Be Poland - Introduction – Osa ohjelmaa „Let Poland Be Poland" (en).